โฆษก ตร.เตรียมตั้งโต๊ะแถลง คาดเกี่ยวกับกรณีข่าว IS หนีมากบดานในไทย
โฆษก ตร.เตรียมตั้งโต๊ะแถลงในเวลา 11.30 น. วันนี้ (4 ธ.ค.) คาดเกี่ยวกับกรณีรัสเซียเตือน IS หนีมากบดานในไทย
4 ธ.ค. 2558

รายงานข่าวสำนักงานตำรวจแห่งชาติ (สตช.) เปิดเผยว่า พล.ต.อ.เดชณรงค์ สุทธิชาญบัญชา โฆษกสำนักงานตำรวจแห่งชาติ เตรียมแถลงข่าวด่วนในเวลา 11.30 น. คาดว่าจะมีประเด็นที่มีข่าวเผยแพร่ว่าหน่วยต่อต้านข่าวกรองของรัสเซียแจ้งเตือนว่าอาจมีสมาชิกกลุ่มไอเอสเดินทางเข้ามากบดานประเทศไทย ทั้งภูเก็ต พัทยา และกทม.